               EURÓPAI BIZOTTSÁG
            Brüsszel, 2022.3.21.
            COM(2022) 117 final
            2022/0082(NLE)

            Javaslat
            A TANÁCS HATÁROZATA
            az 1992. évi nemzetközi cukormegállapodás módosításainak megkötéséről

               INDOKOLÁS

               1.A JAVASLAT HÁTTERE

               •A javaslat indokai és céljai

                  Az Unió a nemzetközi cukormegállapodás
                     11 (a továbbiakban: megállapodás) részes fele és a Nemzetközi Cukorszervezet tagja. A Bizottság a 2017. november 30-i (EU) 2017/2242 tanácsi határozat
                     22 és az (EU) 2019/2136 tanácsi határozat
                     33 révén felhatalmazást kapott a Tanácstól arra, hogy tárgyalásokat kezdjen a megállapodás többi részes felével a megállapodás korszerűsítése céljából, különös tekintettel azokra az ellentmondásokra, amelyek egyfelől a tagok szavazatainak száma és pénzügyi hozzájárulásai, másfelől a globális cukorpiacon elfoglalt relatív pozíciója között állnak fenn.

                  A megállapodás módosításának kidolgozása során kikérték az alapanyag-munkacsoport (PROBA) véleményét; a módosítás hűen követi a Tanács által elfogadott tárgyalási irányelveket. A változtatások a következő három területet érintik: az igazgatási költségvetés és a tagok hozzájárulásai (25. cikk); a célkitűzések, tanulmányok, értékelések és kutatási tevékenységek kiszélesítése annak érdekében, hogy az 1., a 32., a 33. és a 34. cikk hatálya más, cukorral kapcsolatos termékekre (különösen a bioetanolra) is kiterjedjen; az ügyvezető igazgató 23. cikk szerinti kinevezésének szabályai.

                  A Nemzetközi Cukortanács 2021. november 26-án megtartott 59. ülésén egyhangúlag amellett szavazott, hogy ajánlani fogja a Nemzetközi Cukorszervezet tagjainak, hogy módosítsák a megállapodást a tárgyalások eredményével összhangban.

                  E tanácsi határozat célja, hogy jóváhagyja a módosításokat, és kijelölje azt a személyt vagy azokat a személyeket, aki vagy akik jogosult(ak) az Unió nevében letétbe helyezni a kijelölt helyen a módosítás elfogadásáról szóló értesítést.

               2.JOGALAP

                  Az EUMSZ 207. cikkének (4) bekezdésével és 218. cikke (6) bekezdése a) pontjának v. alpontjával összhangban a Bizottságnak kell mint a megállapodásmódosítások főtárgyalójának javasolnia, hogy a Tanács, az Európai Parlament egyetértését követően, megkösse a módosított megállapodást.

               3.KÖLTSÉGVETÉSI VONZATOK

                  A megállapodásban foglalt, a Nemzetközi Cukorszervezet számára biztosított pénzügyi hozzájárulásokra vonatkozó szabályok értelmében az Unió pénzügyi hozzájárulása 1992 óta gyakorlatilag változatlan, noha a globális cukorpiac és különösen az Unió azon belüli relatív pozíciója azóta jelentős mértékben megváltozott. Ennek következtében az Unió az elmúlt években aránytalanul nagy részt vállalt a Nemzetközi Cukorszervezet költségvetési kiadásaiból
                     44.

                  Ha jóváhagyásra kerül a megállapodás 25. cikkének módosítása, amely az igazgatási költségvetés elfogadását és a tagok hozzájárulásait szabályozza, a szavazatok elosztására vonatkozó számítás jobban fog igazodni a jelenlegi globális cukorpiachoz. A módosítás egy olyan, legfeljebb tízéves átmeneti időszakról rendelkezik, amelynek során a szavazatok száma az első öt évben évente legfeljebb 15 %-kal, az átmeneti időszak fennmaradó részében pedig legfeljebb 20 %-kal változhat. A számítási módszer megváltoztatása csökkenteni fogja az EU-nak kiosztott költségvetési szavazatokat, ami végeredményben a Nemzetközi Cukorszervezet számára biztosított uniós hozzájárulást is csökkenti majd.

               4.EGYÉB ELEMEK

               •A javaslat egyes rendelkezéseinek részletes magyarázata

                  A megállapodás 44. cikkének (1) bekezdésével összhangban minden tag értesíti a letéteményest a Nemzetközi Cukortanács által meghatározott határidőn belül a módosítás elfogadásáról. A Nemzetközi Cukortanács által elfogadott ütemtervnek megfelelően a tagoknak 2022. november 25-ig kell jóváhagyatniuk a módosításokat alkotmányos eljárásaiknak megfelelően. A jóváhagyás megszerzése után a tagoknak 2023. június 30-ig kell letéteményesi értesítést benyújtaniuk a módosítások elfogadásáról az ENSZ főtitkáránál New Yorkban.

               2022/0082 (NLE)

               Javaslat

               A TANÁCS HATÁROZATA

               az 1992. évi nemzetközi cukormegállapodás módosításainak megkötéséről

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 207. cikke (4) bekezdésére, összefüggésben annak 218. cikke (6) bekezdésének második albekezdése a) pontjának v. alpontjával,

               tekintettel az Európai Bizottság javaslatára,

               tekintettel az Európai Parlament egyetértésére,

               mivel:

               (1)Az Unió részes fele az általa a 92/580/EGK tanácsi határozat
                  5
                révén megkötött 1992. évi nemzetközi cukormegállapodásnak (a továbbiakban: megállapodás), és tagja a Nemzetközi Cukorszervezetnek.

               (2)Az (EU) 2017/2242
                  6
                és az (EU) 2019/2136 tanácsi határozattal
                  7
                adott felhatalmazás alapján a Bizottság az ENSZ Kereskedelmi és Fejlesztési Konferenciájának iránymutatása alapján tárgyalásokat folytatott az Unió nevében a Nemzetközi Cukorszervezet többi tagjával a megállapodás módosításáról.

               (3)A megállapodás módosításairól szóló tárgyalások lezárultak, és a Nemzetközi Cukortanács a 2020. novemberi 57. ülésén és a 2021. júniusi 58. ülésén jóváhagyta a szöveget.

               (4)A megállapodás 44. cikkében meghatározott eljárás szerint a Nemzetközi Cukortanácsnak ajánlania kell a tárgyalások során elfogadott módosításokat a Nemzetközi Cukorszervezet tagjainak.

               (5)A Bizottság az (EU) 2021/1851 tanácsi határozattal
                  8
                felhatalmazást kapott, hogy a Nemzetközi Cukortanács 2021. novemberi 59. ülésén tartott minősített szavazáson amellett szavazzon, hogy ajánlja a Nemzetközi Cukorszervezet tagjainak a megállapodás módosítását. A Nemzetközi Cukortanács egyhangúlag emellett szavazott.

               (6)A megállapodás 44. cikkének (1) bekezdése értelmében a Nemzetközi Cukorszervezet minden tagjának értesítenie kell a letéteményest arról, hogy elfogadta a módosításokat.

               (7)A megállapodás módosításait az Uniónak jóvá kell hagynia,

               ELFOGADTA EZT A HATÁROZATOT:

               1. cikk

               Az 1992. évi nemzetközi cukormegállapodás módosításait a Tanács az Unió nevében jóváhagyja.

               A módosítások szövegét csatolták e határozathoz.

               2. cikk

               A Bizottság az Unió nevében, a megállapodás 44. cikke (1) bekezdésének megfelelően értesíti a letéteményest a módosítások elfogadásáról annak kifejezése céljából, hogy az Unió a módosított megállapodást magára nézve jogilag kötelező erejűnek ismeri el.

               3. cikk

               Ez a határozat […]-án/-én lép hatályba
                  9
               .

               Kelt Brüsszelben, -án/-én.

                     a Tanács részéről

                     az elnök

                        PÉNZÜGYI KIMUTATÁS

                        FinancSt/10/
                           PSH/cl/830164

                        6.22.2022.1

                        DÁTUM: 2022.2.1.

                        1.

                        KÖLTSÉGVETÉSI TÉTEL:

                        14 20 03 06. Nemzetközi szervezetek és megállapodások

                        ELŐIRÁNYZATOK:

                        B2022 5 300 000 EUR

                        2.

                        CÍM:

                        Javaslat – A Tanács határozata az 1992. évi nemzetközi cukormegállapodás módosításainak megkötéséről

                        3.

                        JOGALAP: Az Európai Unió működéséről szóló szerződés 207. cikkének (4) bekezdése és 218. cikke (6) bekezdése a) pontjának v. alpontja.

                        4.

                        CÉLKITŰZÉSEK:

                        E tanácsi határozat célja, hogy jóváhagyja a módosításokat, és kijelölje azt a személyt vagy azokat a személyeket, aki vagy akik jogosult(ak) az Unió nevében letétbe helyezni a kijelölt helyen a módosítás elfogadásáról szóló értesítést, összhangban a megállapodás 44. cikkének (1) bekezdésével.

                        A módosítás a következőket érinti: igazgatási költségvetés és a tagok hozzájárulásai (25. cikk); a célkitűzések, tanulmányok, értékelések és kutatási tevékenységek kiszélesítése annak érdekében, hogy a megállapodás hatálya más, cukorral kapcsolatos termékekre (különösen a bioetanolra) is kiterjedjen (1., 32., 33. és 34. cikk), valamint az ügyvezető igazgató kinevezésére vonatkozó szabályok (23. cikk).

                        Konkrétan a 25. cikk egy felülvizsgált számítási módszert és egy hatékonyabb kiigazítási mechanizmust kínál annak érdekében, hogy normalizálni lehessen az EU költségvetési részesedését és a Nemzetközi Cukorszervezeten belüli felelősségét.

                        5.

                        PÉNZÜGYI HATÁSOK

                        12 HÓNAPOS IDŐSZAK

                           (millió EUR)

                        FOLYÓ PÉNZÜGYI ÉV

                        2022

                        (millió EUR)

                        KÖVETKEZŐ PÉNZÜGYI ÉV

                        2023

                        (millió EUR)

                        5.0.

                        KIADÁSOK

                        –
                              AZ EU-KÖLTSÉGVETÉS TERHÉRE
                           (VISSZATÉRÍTÉSEK/BEAVATKOZÁSOK)

                        –
                              NEMZETI HATÓSÁGOK

                        –
                              EGYÉB

                        –

                        –

                        –

                        5.1.

                        BEVÉTELEK

                        –
                              AZ EU SAJÁT FORRÁSAI
                           (LEFÖLÖZÉSEK/VÁMOK)

                        –
                              NEMZETI SZINTŰ BEVÉTELEK

                        2024

                        (millió EUR)

                        5.0.1.

                        KIADÁSI ELŐIRÁNYZAT

                              –

                        5.1.1.

                        BEVÉTELI ELŐIRÁNYZAT

                        5.2.

                        SZÁMÍTÁSI MÓDSZER:

                        6.0.

                        FINANSZÍROZHATÓ-E A PROJEKT A FOLYÓ KÖLTSÉGVETÉS VONATKOZÓ ALCÍMÉBEN SZEREPLŐ ELŐIRÁNYZATOKBÓL?

                        IGEN

                        6.1.

                        FINANSZÍROZHATÓ-E A PROJEKT A FOLYÓ KÖLTSÉGVETÉS ALCÍMEI KÖZÖTTI ÁTCSOPORTOSÍTÁSSAL?

                        –

                        6.2.

                        SZÜKSÉG LESZ-E PÓTKÖLTSÉGVETÉSRE?

                        –

                        6.3.

                        SZÜKSÉG LESZ-E ELŐIRÁNYZATOK BEVEZETÉSÉRE A JÖVŐBENI KÖLTSÉGVETÉSEKBE?

                        IGEN

                        ÉSZREVÉTELEK:

                        A javaslat 2024-től pénzügyi következményekkel járhat, de ezek jelenleg nem számszerűsíthetők. A pénzügyi hozzájárulás Unióra eső része a módosított megállapodást követően az EU-nak juttatott szavazatok végleges számától függően változik. Az Unióra eső rész nagy valószínűséggel csökkenni fog.

                     (1)
                  1
                        A Tanács 92/580/EGK határozata (1992. november 13.) az 1992. évi nemzetközi cukormegállapodás aláírásáról és megkötéséről (HL L 379., 1992.12.23., 15. o.).

                     (2)
                  2
                        A Tanács (EU) 2017/2242 határozata (2017. november 30.) az 1992. évi nemzetközi cukormegállapodás módosítására irányuló tárgyalások megkezdésére való felhatalmazásról (HL L 322., 2017.12.7., 29. o.).

                     (3)
                  3
                        A Tanács (EU) 2019/2136 határozata (2019. december 5.) az 1992. évi nemzetközi cukormegállapodás módosítására irányuló tárgyalások megkezdésére való felhatalmazásról (HL L 324., 2019.12.13., 3. o.)

                     (4)
                  4
                        Az egyes tagoknak a Nemzetközi Cukorszervezet éves költségvetéséhez való pénzügyi hozzájárulását a 25. cikknek megfelelően meghatározott szavazatszám és az egy szavazatra jutó összeg figyelembevételével kell kiszámítani.

                     (5)

                        A Tanács 92/580/EGK határozata (1992. november 13.) az 1992. évi nemzetközi cukormegállapodás aláírásáról és megkötéséről (HL L 379., 1992.12.23., 15. o.).

                     (6)

                        A Tanács (EU) 2017/2242 határozata (2017. november 30.) az 1992. évi nemzetközi cukormegállapodás módosítására irányuló tárgyalások megkezdésére való felhatalmazásról (HL L 322., 2017.12.7., 29. o.).

                     (7)

                        A Tanács (EU) 2019/2136 határozata (2019. december 5.) az 1992. évi nemzetközi cukormegállapodás módosítására irányuló tárgyalások megkezdésére való felhatalmazásról (HL L 324., 2019.12.13., 3. o.)

                     (8)

                        A Tanács (EU) 2021/1851 határozata (2021. október 15.) a Nemzetközi Cukortanácsban az 1992. évi nemzetközi cukormegállapodás módosításai és azok végrehajtásának menetrendje tekintetében az Európai Unió által képviselendő álláspontról (HL L 374., 2021.10.22., 49. o.).

                     (9)

                        A megállapodás hatálybalépésének napját a Tanács Főtitkársága közzéteszi az Európai Unió Hivatalos Lapjában.

    ---documentbreak---

               EURÓPAI BIZOTTSÁG
            Brüsszel, 2022.3.21.
            COM(2022) 117 final

            MELLÉKLET
            a következőhöz:
            JavaslatA TANÁCS  HATÁROZATA
            az 1992. évi nemzetközi cukormegállapodás módosításainak megkötéséről

               MELLÉKLET

               Az 1992. évi nemzetközi cukormegállapodás (a továbbiakban: megállapodás) a következőképpen módosul:

               1. Az 1. cikk helyébe a következő szöveg lép:

               „1. cikk

               Célkitűzések

               Az 1992. évi nemzetközi cukormegállapodás (a továbbiakban: megállapodás) célkitűzései az Egyesült Nemzetek Kereskedelmi és Fejlesztési Konferenciája által elfogadott 93. (IV.) számú határozat feltételeire figyelemmel a következők:

               a)fokozott nemzetközi együttműködés biztosítása a cukorral és édesítőszerekkel kapcsolatos globális ügyekben, valamint a kapcsolódó kérdésekben, ideértve a cukornövényekből előállított bioenergiát és üzemanyagcélú etanolt;

               b)fórum biztosítása a cukor- és édesítőszer-piacokkal, valamint a cukoripari melléktermékek és a cukornövényekből származó, üzemanyagcélú etanol piacával kapcsolatban folytatott kormányközi konzultációkhoz;

               c)a kereskedelem megkönnyítése a világ cukorpiacára és más édesítőszerekre, valamint a cukornövényekből előállított bioenergiára és üzemanyagcélú etanolra vonatkozó információk összegyűjtése és rendelkezésre bocsátása révén;

               d)a cukor és a cukornövények iránti kereslet növekedésének ösztönzése, különösen a nem élelmezési célú felhasználások esetében.”

               2.A 23. cikk (1) bekezdésének helyébe a következő szöveg lép:

               „(1) Az ügyvezető igazgatót a Tanács nevezi ki minősített szavazással négyéves időtartamra. A Tanács általi kinevezésre az ügyvezető igazgató hivatali idejének kezdete előtt legalább hat hónappal sor kerül. A Tanács az ügyvezető igazgatót minősített szavazással újabb négyéves időtartamra kinevezheti. Az ügyvezető igazgató legfeljebb két hivatali időre nevezhető ki. Az ügyvezető igazgató kinevezésének konkrét feltételeiről a Tanács határoz.”

               3.A 25. cikk helyébe a következő szöveg lép:

               „25. cikk

               Az igazgatási költségvetés elfogadása és a tagok hozzájárulásai

                (1) E cikk alkalmazásában a tagok 2 000 szavazattal rendelkeznek.

               (2)

               a)Minden tag bizonyos számú szavazattal rendelkezik, amelyet az alábbi (3) bekezdésnek megfelelően kell meghatározni.

               b)Egyetlen tag sem rendelkezhet hatnál kevesebb szavazattal.

               c)Töredékszavazat nincs. A számítási folyamat során megengedett a kerekítés annak biztosítása érdekében, hogy a szavazatok teljes száma ki legyen osztva.

               (3)A szavazatok számát évente kell meghatározni a következő eljárás szerint: 2023-tól minden évben a cukorágazati évkönyv Nemzetközi Cukorszervezet általi közzétételekor az egyes tagok szavazatainak számát a következő mutatók és azok relatív súlyozása alapján kell kiszámítani:

               ·a szavazatok 20 százaléka az adott tagnak az összes tag exportjából való arányos részesedése alapján, továbbá

               ·a szavazatok 20 százaléka az adott tagnak az összes tag importjából való arányos részesedése alapján, továbbá

               ·a szavazatok 20 százaléka az adott tagnak az összes tag termeléséből való arányos részesedése alapján, továbbá

               ·a szavazatok 20 százaléka az adott tagnak az összes tag fogyasztásából való arányos részesedése alapján, továbbá

               ·a szavazatok 20 százaléka az adott tagnak az összes tag fizetőképességi tényezőjéből való arányos részesedése alapján. A fizetőképességi tényező megegyezik az Egyesült Nemzetek költségeinek elosztására vonatkozó, legutóbb közzétett hozzájárulási skálákkal.

               Az egyes tagok szavazatainak számát a fenti mutatók mindegyikére vonatkozóan az adott mutatónak azon öt évre vonatkozó átlaga alapján kell kiszámítani, amelyek szerepelnek a Szervezet cukorágazati évkönyvének legutóbbi kiadásában. A fent említett mutatók vonatkozásában a teljes tagság összes részesedéséből az egyes tagokra jutó részesedést az ügyvezető igazgató számítja ki. Minden fenti adatot eljuttatnak a tagokhoz a számítások elvégzésekor.

               (4)Abban az esetben, ha egy vagy több tag e megállapodás hatálybalépését követően csatlakozik, a szavazatok számát a fenti (2) és (3) bekezdés szerinti számítási kulcs alapján kell meghatározni. A meglévő tagok szavazatait ennek megfelelően úgy kell újraszámítani, hogy a szavazatok összege 2 000 maradjon.

               (5)Egy vagy több tag kilépése esetén a kilépő tag vagy tagok szavazatait – az egyes tagoknak az öt mutatóval kapcsolatban újraszámított részesedése alapján – újra felosztják a többi tag között, oly módon, hogy a tagoknak járó szavazatok összege 2 000 maradjon.

               (6) Átmeneti rendelkezés:

               a)A kiigazítások kiszámításakor a kiindulási pont meghatározása a 2022. évi tagsági és szavazási helyzet alapján történik.

               b)Az átmeneti időszak első öt évében az egyes tagok szavazatainak száma legfeljebb 15 %-kal lehet magasabb vagy alacsonyabb, mint az előző év tekintetében elfogadott szavazatok száma, az átmeneti időszak második öt évében pedig legfeljebb 20 %-kal. A kerekítés megengedett, hacsak a (2) bekezdés c) pontjának rendelkezéseivel összhangban nem jár azzal, hogy a valamely tagnak kiosztott szavazatok száma meghaladja a megállapodás szerinti százalékos arányt.

               c)A szavazatonkénti hozzájárulás megállapítása céljából a fenti (6) bekezdés b) pontjának alkalmazása következtében ki nem osztott szavazatokat nem osztják fel újra a többi tag között. Ezért a szavazatonkénti hozzájárulást az összes szavazat újraszámított száma alapján kell meghatározni, feltéve, hogy az nem haladja meg a 2 000 szavazatot.

               d)Az átmeneti rendelkezés alkalmazását 10 éven belül be kell fejezni.

               (7) A 26. cikk (2) bekezdése, amely a kötelezettségek nem teljesítése esetén a szavazati jogok felfüggesztéséről rendelkezik, nem alkalmazandó e cikkre.

               (8) A Tanács minden év második felében elfogadja a Szervezet következő évre szóló igazgatási költségvetését, és e cikk (6) bekezdése rendelkezéseinek figyelembevételével meghatározza a tagoknak az említett költségvetéshez szükséges szavazatonkénti hozzájárulását.

               (9)Az egyes tagok igazgatási költségvetéshez való hozzájárulását úgy kell kiszámítani, hogy az adott tag szavazatonkénti hozzájárulását meg kell szorozni az e cikk alapján a tagnak járó szavazatok számával, az alábbiak szerint:

               a)azon tagállamok esetében, amelyek az igazgatási költségvetés végleges elfogadásakor már tagok, az akkori szavazatok számával; valamint

               b)azon tagállamok esetében, amelyek az igazgatási költségvetés elfogadását követően válnak taggá, a csatlakozás időpontjában kapott szavazatok számával, a költségvetés vagy költségvetések által lefedett időszak hátralévő részével arányosan kiigazítva; a többi tagra vonatkozó hozzájárulási skálák nem módosíthatók.

               (10)A Tanács minősített szavazással belátása szerint intézkedéseket hozhat annak érdekében, hogy enyhítse a tagok hozzájárulásaira gyakorolt azon hatásokat, amelyek a 2024-es igazgatási költségvetés elfogadásakor esetlegesen korlátozott tagságból vagy a tagság ezt követő bármilyen jelentős csökkenéséből erednek.”

               4.A 32. cikk helyébe a következő szöveg lép:

               „32. cikk

               Információk és tanulmányok

               (1)A Szervezet a cukortermékek világpiaci termelésére, áraira, exportjára és importjára, fogyasztására és készleteire, valamint a cukortermékek adóira vonatkozó statisztikai információk és tanulmányok gyűjtésének és közzétételének központjaként működik.

               (2) A tagok vállalják, hogy az eljárási szabályzatban meghatározott határidőn belül benyújtanak minden olyan rendelkezésükre álló statisztikát és információt, amelyet az említett szabályzat szükségesnek ítél ahhoz, hogy a Szervezet el tudja látni az e megállapodás szerinti feladatait. Szükség esetén a Szervezet egyéb forrásokból származó információkat is felhasznál. A Szervezet nem tesz közzé olyan információt, amely alkalmas lehet a cukortermékeket előállító, feldolgozó vagy forgalmazó személyek vagy vállalatok tevékenységének azonosítására.”

               5.A 33. cikk helyébe a következő szöveg lép:

               „33. cikk

               Piaci értékelés, fogyasztás és statisztika

               (1) A Tanács az ügyvezető igazgató elnökletével létrehozza a cukorpiac értékelésével, a cukortermékek fogyasztásával és a cukorpiaci statisztikákkal foglalkozó bizottságot, amelyben minden tag részt vesz.

               (2) E bizottság folyamatosan felülvizsgálja a cukortermékek világgazdaságával kapcsolatos kérdéseket, és tájékoztatja a tagokat tanácskozásainak eredményéről, amely célból rendes körülmények között évente kétszer ülésezik. A felülvizsgálat során a bizottság figyelembe veszi a Szervezet által a 32. cikk alapján összegyűjtött összes kapcsolódó információt.

               (3) A bizottság a következő területeken végez munkát:

               a)a cukortermékekkel kapcsolatos statisztikák készítése, valamint a cukortermékek termelésének, fogyasztásának, készleteinek, nemzetközi kereskedelmének és árainak statisztikai elemzése;

               b)a piaci magatartás és az azt befolyásoló tényezők elemzése, különös tekintettel a fejlődő országok világkereskedelemben való részvételére;

               c)a cukortermékek iránti kereslet elemzése, beleértve azokat a hatásokat is, amelyeket a cukortermékek természetes és mesterséges helyettesítőinek használata gyakorol a cukortermékek világkereskedelmére és fogyasztására;

               d)a Tanács által jóváhagyott egyéb kérdések.

               (4) A Tanács minden évben megvizsgálja az ügyvezető igazgató által kidolgozott előzetes munkaprogram tervezetét, amely tartalmazza a becsült erőforrásigényeket.”

               6.A 34. cikk helyébe a következő szöveg lép:

               „34. cikk

               Kutatás és fejlesztés

               Az 1. cikkben meghatározott célkitűzések elérése érdekében a Tanács segítséget nyújthat mind a cukortermék-gazdálkodással kapcsolatos tudományos kutatáshoz és fejlesztéshez, mind az e területen elért eredmények terjesztéséhez. E célból a Tanács együttműködhet nemzetközi szervezetekkel és kutatóintézetekkel, amennyiben a Tanácsot nem terheli további pénzügyi kötelezettség.”

               7.A melléklet címének helyébe a következő szöveg lép:

               „A szavazatok elosztása, ahogyan arról 1992-ben eredetileg megállapodtak”.


               EURÓPAI BIZOTTSÁG
            Brüsszel, 2022.3.21.
            COM(2022) 116 final
            2022/0081(NLE)

            Javaslat
            A TANÁCS HATÁROZATA
            a veszélyeztetett vadon élő állat- és növényfajok nemzetközi kereskedelméről szóló egyezmény részes felei konferenciája 19. ülésének (CITES CoP19) előkészítése során az Európai Unió által képviselendő álláspontról

               INDOKOLÁS

               1.A javaslat tárgya

               Ez a javaslat a veszélyeztetett vadon élő állat- és növényfajok nemzetközi kereskedelméről szóló egyezmény részes felei konferenciája 19. ülésének előkészítése során az Unió által az egyezmény függelékeinek tervezett módosításával kapcsolatban képviselendő álláspont meghatározásáról szóló határozatra vonatkozik.

               2.A javaslat háttere

               2.1.A veszélyeztetett vadon élő állat- és növényfajok nemzetközi kereskedelméről szóló egyezmény

               A veszélyeztetett vadon élő állat- és növényfajok nemzetközi kereskedelméről szóló egyezmény (a továbbiakban: egyezmény vagy CITES) célja a vadon élő állatok és növények védelme a nemzetközi kereskedelem általi túlzott kihasználással szemben. Az egyezmény 1975. július 1-jén lépett hatályba.

               Az Európai Unió és minden tagállama az egyezmény
                  1
                részes fele.

               2.2.Az egyezmény részes feleinek konferenciája

               A részes feleknek az egyezmény XI. cikke szerint létrehozott konferenciája az egyezmény irányító szerve. A részes felek konferenciája 2-3 évente ülésezik, hogy felülvizsgálja az egyezmény végrehajtását. E javaslat tekintetében a részes felek konferenciája különösen az egyezmény I. és II. függelékében szereplő veszélyeztetett állat- és növényfajok jegyzékének módosítására irányuló javaslatokat mérlegeli és fogadja el.

               2.3.A részes felek konferenciájának tervezett határozatai

               A részes felek konferenciája a 2022. november 14. és 25. között tartandó 19. ülésén (CoP19) a CITES függelékeinek módosítására irányuló javaslatokról (a továbbiakban: jegyzékbe vételi javaslatok) hoz határozatot. Az egyes fajok (fajok csoportjai) függelékekbe való felvételének célja az adott fajok kereskedelmének nyomon követése és szabályozása (II. függelék) vagy általános betiltása (I. függelék).

               Mivel a függelékek az egyezmény szerves részei, jogilag kötelező erejűek. Az egyezmény XV. cikke (1) bekezdésének c) pontja értelmében a részes felek konferenciáján elfogadott módosítások a részes felek konferenciájának befejeződése után 90 nappal válnak alkalmazandóvá.

               3.Az Unió által képviselendő álláspont

               Az egyezmény XV. cikkének (1) bekezdésével összhangban bármely részes fél javasolhatja az I. vagy II. függelék módosítását a részes felek 19. konferenciáján történő megvitatás céljából. A javasolt módosítás szövegét az ülés előtt legalább 150 nappal, azaz 2022. június 17-ig közölni kell az egyezmény titkárságával.

               Ezen túlmenően az egyezmény XVI. cikkének megfelelően bármely részes fél jegyzéket juttathat el azokról a fajokról, amelyekről megállapította, hogy felségterületén különleges szabályozás érvényes rájuk annak érdekében, hogy kizsákmányolásukat megakadályozzák vagy korlátozzák, és amelyeknél a kereskedelem ellenőrzése során a többi fél együttműködése is szükséges. Noha ilyen beadvány bármikor benyújtható, a CITES részes felei konferenciája 9.25. számú (Rev. CoP18) határozatának 3. pontja azt javasolja, hogy az a részes fél, amely egy fajt fel kíván venni a III. függelékbe, szándékáról legalább 3 hónappal a részes felek konferenciájának ülése előtt tájékoztassa a titkárságot. Ez azt hivatott biztosítani, hogy az adott faj felvétele ugyanazon a napon lépjen hatályba, mint az I. és II. függeléknek az ülésen elfogadott módosításai.

               Elfogadásuk esetén a jegyzékbe vételi javaslatok érinthetik az uniós szabályokat, mivel a vonatkozó uniós jogszabályokat és különösen a 338/97/EK tanácsi rendelet
                  2
                mellékletét módosítani kell ahhoz, hogy tükrözzék az egyezmény függelékeinek módosításait. Ez korlátozásokhoz vezetne az e változásokkal érintett fajoknak az EU-ból induló, az EU-ba irányuló és az EU-n belüli kereskedelme tekintetében. Az egyezmény XVI. cikke szerinti beadványnak hasonló joghatása van.

               Az uniós tagállamok és a Bizottság szakértői különböző taxonómiai csoportokat vizsgáltak olyan fajok azonosítása érdekében, amelyek a velük folytatott nemzetközi kereskedelem miatt veszélyeztetettek, és ily módon megfelelhetnek a CITES valamely függelékébe való felvétel kritériumainak abból a célból, hogy az Unió javaslatokat és beadványokat nyújtson be e fajoknak a CoP19-en vagy ahhoz kapcsolódóan történő jegyzékbe vételére vonatkozóan. E megfontolások eredményeként a javasolt tanácsi határozat 12 olyan javaslattervezetet említ, amely meghatározott fajoknak a CITES I. vagy II. függelékébe történő felvételére irányul.

               Javasolt egy faj (Cuora galbinifrons) áthelyezése a CITES II. függelékéből az I. függelékbe, összhangban a CITES állatokkal foglalkozó bizottságának azon következtetésével, miszerint a faj megfelel az I. függelékbe való felvételre vonatkozóan a CITES II. cikkének (1) bekezdésében meghatározott kritériumoknak
                  3
               , nevezetesen, hogy a fajt kihalás fenyegeti, és kedvezőtlen hatással van rá a kereskedelem.

               Egy másik, tizenegy javaslatból álló csomag azt javasolja, hogy az egyezmény II. cikkének (2) bekezdésében foglalt kritériumokkal és a részes felek konferenciájának 9.24. számú (Rev. CoP17) határozatában foglalt további útmutatással összhangban egyes fajokat vagy (magasabb rendszertani kategóriába sorolt) fajcsoportokat újra fel kell venni a CITES II. függelékébe. Ez az értékelés minden esetben a tudományos szakirodalmon és más tudományos információforrásokon alapul. Ez utóbbiak magukban foglalják a fajoknak a Természetvédelmi Világszövetség (IUCN) által összeállított, kihalással fenyegetett fajok vörös listája szerinti besorolását, valamint – amennyiben rendelkezésre állnak – a CITES kereskedelmi adatbázisából származó kereskedelmi adatokat, továbbá a fajok védettségi helyzetére és a hatályos természetvédelmi intézkedésekre vonatkozó országspecifikus információkat.

               A jegyzékbe vételi javaslattervezetek mérlegelésére a tagállami CITES irányító hatóságok szakértői csoportjának ülésein, valamint a tagállamok CITES-ért felelős tudományos hatóságai képviselőinek ad hoc ülésén került sor. A részes felek konferenciájának 9.24. számú (Rev. CoP17) határozatával összhangban a Bizottság a jegyzékbe vételre javasolt fajok elterjedési területén található államokkal is egyeztetett. A Bizottság kikérte véleményüket az egyezménybe való felvétel lehetőségéről, ösztönözte őket a releváns tudományos információk megosztására, és – amennyiben az elterjedési területen található államok támogatták a jegyzékbe vételi javaslatot – felkérte őket, hogy a javaslatot az EU-val közösen nyújtsák be a titkárságnak. A tervek szerint 2022 tavaszán az uniós érdekelt felek és harmadik országbeli képviselők részvételével kifejezetten ezzel a kérdéssel foglalkozó találkozókra kerül sor, amelyeken a részt vevők megvitatják a lehetséges uniós jegyzékbe vételi javaslatokat.

               4.Jogalap

               4.1.Eljárási jogalap

               4.1.1.Általános elvek

               Az Európai Unió működéséről szóló szerződés (a továbbiakban: EUMSZ) 218. cikkének (9) bekezdése határozatok elfogadásáról rendelkezik „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat”.

               A „joghatással bíró jogi aktus” fogalmába beletartoznak a nemzetközi jognak a kérdéses szervet szabályozó szabályai szerint joghatással bíró jogi aktusok. Ezenfelül a fogalom magában foglalja azokat az eszközöket is, melyek a nemzetközi jog szerint nem bírnak kötelező erővel, de „meghatározó módon befolyásolják az uniós jogalkotó által [...] elfogadott szabályozás tartalmát”
                  4
               .

               4.1.2.A jelen esetre történő alkalmazás

               A részes felek konferenciáját egy egyezmény, nevezetesen a CITES hozta létre.

               A CITES I. és II. függelékének azon módosításai, amelyekről a részes felek konferenciája határoz, joghatással bíró jogi aktusoknak minősülnek. Mivel a módosított függelékek az egyezmény szerves részét képezik, a nemzetközi jog szerint kötelező érvényűek.

               Bár a III. függelékkel kapcsolatos értesítéshez nincs szükség a részes felek konferenciájának határozatára, a következetesség érdekében helyénvaló azt belefoglalni ebbe a határozatba, mivel a III. függelék módosításai a 338/97/EK tanácsi rendeletet is érintik.

               A függelékek módosításai nem egészítik ki vagy módosítják az egyezmény intézményi keretét.

               Ezért a javasolt határozat eljárási jogalapja az EUMSZ 218. cikkének (9) bekezdése.

               4.2.Anyagi jogalap

               4.2.1.Általános elvek

               Az EUMSZ 218. cikkének (9) bekezdése szerinti határozat anyagi jogalapja elsősorban azon tervezett jogi aktus célkitűzésétől és tartalmától függ, amellyel kapcsolatban az Unió által képviselendő álláspont meghatározásra kerül. Amennyiben a tervezett jogi aktus kettős célkitűzést követ, vagy két összetevőből áll, és ezek egyike elsődlegesként vagy döntő jellegűként azonosítható, míg a másik csak járulékos jellegű, az EUMSZ 218. cikkének (9) bekezdése szerinti határozatot egyetlen anyagi jogalapra, azaz az elsődleges, illetve döntő jellegű célkitűzés vagy összetevő által megkövetelt anyagi jogalapra kell alapítani.

               Valamely, egyidejűleg több cél elérésére irányuló vagy több elválaszthatatlan és egymáshoz viszonyítva nem járulékos jellegű összetevőt magában foglaló tervezett jogi aktus esetében az EUMSZ 218. cikkének (9) bekezdése szerinti határozat anyagi jogalapját kivételesen a különböző vonatkozó jogalapok fogják képezni.

               4.2.2.A jelen esetre történő alkalmazás

               A részes felek konferenciája tervezett határozatainak célkitűzései és összetevői a következő területekkel kapcsolatosak: környezetvédelem és kereskedelem. A tervezett jogi aktus ezen elemei elválaszthatatlanok és egymáshoz viszonyítva nem járulékos jellegűek.

               Ezért a javasolt határozat anyagi jogalapja a következő rendelkezésekből áll: 192. cikk (1) bekezdés, 207. cikk (3) és (4) bekezdés, első albekezdés.

               4.3.Következtetés

               A javasolt határozat jogalapja ezért az EUMSZ 192. cikkének (1) bekezdése és 207. cikke, összefüggésben az EUMSZ 218. cikkének (9) bekezdésével.

               2022/0081 (NLE)

               Javaslat

               A TANÁCS HATÁROZATA

               a veszélyeztetett vadon élő állat- és növényfajok nemzetközi kereskedelméről szóló egyezmény részes felei konferenciája 19. ülésének (CITES CoP19) előkészítése során az Európai Unió által képviselendő álláspontról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 192. cikke (1) bekezdésére és 207. cikke (3) és (4) bekezdésének első albekezdésére, összefüggésben 218. cikke (9) bekezdésével,

               tekintettel az Európai Bizottság javaslatára,

               mivel:

               (1)A veszélyeztetett vadon élő állat- és növényfajok nemzetközi kereskedelméről szóló, 1975. július 1-jén hatályba lépett egyezményt (a továbbiakban: az egyezmény) az Unió a 2015. március 6-i (EU) 2015/451 tanácsi határozattal
                  5
                kötötte meg.

               (2)Az egyezmény XI. cikke (3) bekezdésének megfelelően a részes felek konferenciája többek között határozatokat fogadhat el az egyezmény I. és II. függelékének módosítása céljából.

               (3)Ezen túlmenően az egyezmény XVI. cikkének megfelelően bármely részes fél jegyzéket juttathat el azokról a fajokról, amelyekről megállapította, hogy felségterületén különleges szabályozás érvényes rájuk annak érdekében, hogy kizsákmányolásukat megakadályozzák vagy korlátozzák, és amelyeknél a kereskedelem ellenőrzése során a többi fél együttműködése is szükséges.

               (4)Az egyezmény részes feleinek konferenciája 2022. november 14. és 25. között tartandó 19. ülésén határoz a CITES I. és II. függelékének módosítására irányuló javaslatokról. A részes feleknek 2022. június 17-ig kell benyújtaniuk az ilyen javaslatokat az egyezmény titkárságának.

               (5)A III. függelékbe felveendő fajokra vonatkozó olyan beadványokat, amelyekhez nem szükséges a részes felek konferenciájának határozata, mindazonáltal legalább három hónappal a részes felek konferenciájának valamelyik ülése előtt kell benyújtani.

               (6)Helyénvaló meghatározni a részes felek konferenciájának benyújtandó jegyzékbe vételi javaslatokkal kapcsolatban az Unió által képviselendő álláspontot, mivel a függelékek módosításai kötelező érvényűek lesznek az Unióra nézve.

               (7)A részes felek konferenciája által megvizsgálandó, jegyzékbe vételi javaslatokkal kapcsolatban képviselendő javasolt álláspont – az egyezményben megállapított kritériumoknak megfelelően és a rendelkezésre álló legmérvadóbb tudományos bizonyítékok fényében – a javaslatok érdemi szakértői elemzésén alapul. Az említett bizonyítékok alátámasztják az e határozatban javasolt konkrét jegyzékbe vételi intézkedéseket annak biztosítása érdekében, hogy az érintett fajok kereskedelme ne veszélyeztesse a faj vadon élő egyedeinek túlélését,

               ELFOGADTA EZT A HATÁROZATOT:

               1. cikk

               A veszélyeztetett vadon élő állat- és növényfajok nemzetközi kereskedelméről szóló egyezmény részes felei konferenciájának 19. ülésén vagy ahhoz kapcsolódóan az Unió által a CITES függelékeinek módosításával kapcsolatban benyújtandó javaslatokat az 1. melléklet tartalmazza.

               2. cikk

               A veszélyeztetett vadon élő állat- és növényfajok nemzetközi kereskedelméről szóló egyezmény részes felei konferenciájának 19. ülésén vagy ahhoz kapcsolódóan az Unió által a CITES III. függelékébe való felvétellel kapcsolatban benyújtandó javaslatot a 2. melléklet tartalmazza.

               3. cikk

               Ennek a határozatnak a Bizottság a címzettje.

               Kelt Brüsszelben, -án/-én.

                     a Tanács részéről

                     az elnök

                     (1)

                        A Tanács (EU) 2015/451 határozata (2015. március 6.) az Európai Uniónak a veszélyeztetett vadon élő állat- és növényfajok nemzetközi kereskedelméről szóló egyezményhez (CITES) való csatlakozásáról (HL L 75., 2015.3.19., 1. o.).

                     (2)

                        A Tanács 338/97/EK rendelete (1996. december 9.) a vadon élő állat- és növényfajok számára kereskedelmük szabályozása által biztosított védelemről (HL L 61., 1997.3.3., 1. o.).

                     (3)

                        A bizottság 2015-ben tartott 28. üléséről készült összefoglaló jegyzőkönyv 20.3.8. pontja: https://cites.org/sites/default/files/eng/com/ac/28/E-AC28-SumRec.pdf.

                     (4)

                        A Bíróság 2014. október 7-i ítélete, Németország kontra Tanács, C-399/12, ECLI:EU:C:2014:2258, 61–64. pont.

                     (5)

                        HL L 75., 2015.3.19., 1. o.

    ---documentbreak---

               EURÓPAI BIZOTTSÁG
            Brüsszel, 2022.3.21.
            COM(2022) 116 final

            MELLÉKLET
            a következőhöz:
            JavaslatA Tanács határozata
            a veszélyeztetett vadon élő állat- és növényfajok nemzetközi kereskedelméről szóló egyezmény részes felei konferenciája 19. ülésének (CITES CoP19) előkészítése során az Európai Unió által képviselendő álláspontról

               1. MELLÉKLET

               A CITES I. és II. függelékének az EU által javasolt módosításai

                        Taxonómiai csoport

                        Taxon (közönséges név)

                        Javaslat

                        Hüllők

                        Physignathus cocincinus
                        (ázsiai víziagáma)

                        Felvétel a II. függelékbe

                        Cuora galbinifrons
                        (dél-vietnámi szelenceteknős)

                        Átsorolás a II. függelékből az I. függelékbe

                        Kétéltűek

                        Laotriton laoensis
                        (lapátfarkú gőte)

                        Felvétel a II. függelékbe

                        Nulla értékű kvóta (eredetkód: W) kereskedelmi célokra

                        Agalychnis lemur
                        (maki levelibéka)

                        Felvétel a II. függelékbe

                        Nulla értékű kvóta (eredetkód: W) kereskedelmi célokra

                        Halak

                        A Sphyrnidae spp. (pörölycápák) nembe tartozó valamennyi, a II. függelékben még nem szereplő faj.

                        Felvétel a II. függelékbe

                        Gerinctelenek

                        Thelenota ananas, T. anax,
                        T. rubralineata
                        (tengeri uborkák)

                        Felvétel a II. függelékbe

                        Fák

                        Khaya spp.
                        (afrikai mahagóni)
                        afrikai populációk

                        Felvétel a II. függelékbe a 17. számú számú annotációval való kiegészítéssel

                        Afzelia spp.
                        (doussié)
                        afrikai populációk

                        Felvétel a II. függelékbe a 17. számú számú annotációval való kiegészítéssel

                        Dipteryx spp.

                        Felvétel a II. függelékbe a [17.] számú annotációval való kiegészítéssel

                        Handroanthus spp.
                        (ipe); Tabebuia spp. és Roseodendron spp.

                        Felvétel a II. függelékbe a 17. számú számú annotációval való kiegészítéssel

                        Pterocarpus spp.
                        (padukfa)
                        afrikai populációk

                        Felvétel a II. függelékbe [a 17. számú annotációval való kiegészítéssel]

                        Egyéb növények

                        Rhodiola spp.

                        Felvétel a II. függelékbe a 2. számú számú annotációval való kiegészítéssel

    ---documentbreak--- NA ---documentbreak---

               EURÓPAI BIZOTTSÁG
            Brüsszel, 2022.3.21.
            COM(2022) 116 final

            MELLÉKLET
            a következőhöz:
            JavaslatA Tanács határozata
            a veszélyeztetett vadon élő állat- és növényfajok nemzetközi kereskedelméről szóló egyezmény részes felei konferenciája 19. ülésének (CITES CoP19) előkészítése során az Európai Unió által képviselendő álláspontról

               2. MELLÉKLET

               A CITES III. függelékének módosítására irányuló európai uniós beadvány

               Virginijus SINKEVIČIUS

               a környezetért, az óceánokért és
                  a halászatért felelős biztos

               Brüsszel,

               Hivatkozás: Ares (2022) iktatási szám

               Ivonne Higuero

               főtitkár

               Egyezmény a veszélyeztetett, vadon élő állat- és növényfajok nemzetközi kereskedelméről (CITES)

               Avenue de la Paix 8-14

               CH-1211 Genève 10

               SVÁJC

               Tisztelt Ivonne Higuero!

               Az Európai Unió nevében tisztelettel indítványozom, hogy az egyezmény XVI. cikke (1) bekezdésének megfelelően az alábbi faj kerüljön felvételre a CITES III. függelékébe:

               Caribena versicolor.

               A faj Martinique szigetén (Franciaország) honos. A XVI. cikk (4) bekezdésével összhangban e beadványhoz csatolom a kérdéses faj védelmére vonatkozó nemzeti jogszabály másolatát.

               A 9.25. számú (Rev. CoP18) konferenciahatározat 3. pontjával összhangban, a III. függelék e kiegészítésének ugyanazon a napon kell hatályba lépnie, mint az I. és II. függeléket érintő, az egyezmény részes felei konferenciájának 19. ülésén elfogadott módosításoknak.

               Tisztelettel:

               Virginijus SINKEVIČIUS

               Melléklet:
                     A Martinique területén élő, az ország egész területén védelmet élvező pókfélék jegyzékének megállapításáról és a védelmükre irányadó szabályokról szóló, 2017. augusztus 3-i francia rendelet másolata.


               EURÓPAI BIZOTTSÁG
            Brüsszel, 2021.5.12.
            COM(2021) 237 final
            2021/0121(NLE)
            Javaslat
            A TANÁCS HATÁROZATA
            az Európai Unió által a Kereskedelmi Világszervezet Általános Tanácsában a Nyugat-Balkánra vonatkozó autonóm kereskedelmi kedvezményeket lehetővé tevő WTO-felmentés meghosszabbítását illetően az Európai Unió által benyújtandó kérelemmel kapcsolatban képviselendő álláspont meghatározásáról

               INDOKOLÁS

               1.A javaslat tárgya

               E javaslat tárgya az Unió által a Kereskedelmi Világszervezet (a továbbiakban: WTO) Általános Tanácsában az Európai Unió (a továbbiakban: EU) számára a Nyugat-Balkánra vonatkozó autonóm kereskedelmi kedvezmények nyújtását lehetővé tevő WTO-felmentés meghosszabbításáról szóló határozat tervezett elfogadásával kapcsolatban képviselendő álláspont meghatározása.

               2.A javaslat háttere

               2.1.A Kereskedelmi Világszervezetet létrehozó Marrákesi Egyezmény

               A Kereskedelmi Világszervezetet létrehozó Marrákesi Egyezmény (a továbbiakban: WTO-egyezmény) 1995. január 1-jén hatályba lépett.

               Az Európai Unió az egyezmény részes fele.

               2.2.A Kereskedelmi Világszervezet Miniszteri Konferenciája és Általános Tanácsa

               A WTO-egyezmény IV. cikkének (1) bekezdése értelmében a Miniszteri Konferencia jogosult bármely Multilaterális Kereskedelmi Megállapodás hatálya alá tartozó valamennyi ügyben döntést hozni.

               A WTO-egyezmény IV. cikkének (2) bekezdése értelmében a Miniszteri Konferencia ülései közötti időszakokban annak funkcióit az Általános Tanács gyakorolja.

               A WTO-egyezmény IX. cikkének (1) bekezdése értelmében a WTO rendszerint konszenzussal hozza meg döntéseit.

               2.3.A WTO Általános Tanácsának tervezett jogi aktusa

               A WTO-egyezmény IX. cikkének (3) bekezdése értelmében kivételes körülmények között felmentés adható egy Tag számára az őt terhelő kötelezettség alól.

               Az EU kérésére a WTO Általános Tanácsa határozatot fogadhat el a jelenlegi WTO-felmentés meghosszabbításáról, amely az EU számára lehetővé teszi, hogy autonóm kereskedelmi kedvezményeket nyújtson a Nyugat-Balkánnak (a továbbiakban: a tervezett jogi aktus).

               A jelenlegi felmentés 2021. december 31-én lejár. A tervezett jogi aktus célja ezért a felmentés 2026. december 31-ig történő meghosszabbítása.

               A tervezett jogi aktus kötelező lesz a WTO Tagjaira nézve a WTO-egyezmény IX. cikke (3) bekezdésének, valamint II. cikke (2) bekezdésének megfelelően, amely szerint: „Az 1., 2. és 3. Mellékletekben szereplő megállapodások és kapcsolódó jogi szabályozások <…> a jelen Egyezmény szerves részét alkotják, minden Tagra nézve kötelezőek.”

               3.Az Unió által képviselendő álláspont

               2020. december 16-án az Európai Parlament és a Tanács elfogadta az (EU) 2020/2172 rendeletet, amely 2025. december 31-ig meghosszabbította
                  1
                a Nyugat-Balkánról (Albánia, Bosznia-Hercegovina, Koszovó
                  2*, Montenegró, Észak-Macedónia és Szerbia) származó termékekre vonatkozó autonóm kereskedelmi kedvezmények alkalmazási időszakát. A kereskedelmi kedvezményeket eredetileg a 2007/2000/EK tanácsi rendelet
                  3
                biztosította, majd azokat később több alkalommal módosították és meghosszabbították.

               Az 1994. évi Általános Vám- és Kereskedelmi Egyezmény (a továbbiakban: 1994. évi GATT) I. cikkének (1) bekezdésében és az 1994. évi GATT XIII. cikkében előírt kötelezettségei alóli felmentés hiányában az Uniónak az autonóm kereskedelmi kedvezmények keretében biztosított elbánást ki kellene terjesztenie a WTO minden más Tagjára a szükséges mértékben.

               Ezért az EU-nak a WTO-egyezmény IX. cikkének (3) bekezdése alapján kérelmet kell benyújtania az EU által a Nyugat-Balkánnak nyújtott autonóm kereskedelmi kedvezményekre vonatkozó WTO-felmentés további öt évvel, 2026. december 31-ig történő meghosszabbítása iránt. E kérelem benyújtása mellett az EU-nak támogatnia kell e kérelemnek a WTO Általános Tanácsában történő elfogadását.

               Ez lenne az eredetileg 2000. december 8-án megadott és 2006. december 31-ig
                  4
                szóló, legutóbb 2016. december 7-én meghosszabbított
                  5
                felmentés negyedik meghosszabbítása. Az eredeti felmentést és annak meghosszabbításait a régió tartósan nehéz gazdasági helyzete, valamint az indokolta, hogy az Unió által az ezen országoknak biztosított, a támogatható termékekre vonatkozó preferenciális elbánás célja, hogy az 1994. évi GATT célkitűzéseivel összhangban előmozdítsa a gazdasági fejlődést.

               4.Jogalap

               4.1.Eljárási jogalap

               4.1.1.Általános elvek

               Az Európai Unió működéséről szóló szerződés (EUMSZ) 218. cikkének (9) bekezdése határozatok elfogadásáról rendelkezik „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat.”

               A „joghatással bíró jogi aktus” fogalmába beletartoznak a nemzetközi jognak a kérdéses szervet szabályozó szabályai szerint joghatással bíró jogi aktusok.

               4.1.2.A jelen esetre történő alkalmazás

               A WTO Általános Tanácsát egyezmény, nevezetesen a WTO-egyezmény hozta létre.

               Az Általános Tanács által elfogadandó jogi aktus joghatással bíró jogi aktus. A WTO-egyezmény II. cikke (2) bekezdésének és IX. cikke (3) bekezdésének megfelelően a tervezett jogi aktus a nemzetközi jog értelmében kötelező érvényű lesz.

               A tervezett jogi aktus nem egészíti ki és nem is módosítja az egyezmény intézményi keretét.

               Ezért a javasolt határozat eljárási jogalapja az EUMSZ 218. cikkének (9) bekezdése.

               4.2.Anyagi jogalap

               4.2.1.Általános elvek

               Az EUMSZ 218. cikkének (9) bekezdése szerinti határozat anyagi jogalapja elsősorban azon tervezett jogi aktus célkitűzésétől és tartalmától függ, amellyel kapcsolatban az Unió által képviselendő álláspont meghatározásra kerül. Amennyiben a tervezett jogi aktus kettős célkitűzést követ, vagy két összetevőből áll, és ezek egyike elsődlegesként vagy döntő jellegűként azonosítható, míg a másik csak járulékos jellegű, az EUMSZ 218. cikkének (9) bekezdése szerinti határozatot egyetlen anyagi jogalapra, azaz az elsődleges, illetve döntő jellegű célkitűzés vagy összetevő által megkövetelt anyagi jogalapra kell alapítani.

               4.2.2.A jelen esetre történő alkalmazás

               A tervezett jogi aktus elsődleges célkitűzése és tartalma a közös kereskedelempolitikával kapcsolatos.

               Ezért a javasolt határozat anyagi jogalapja a 207. cikk (4) bekezdésének első albekezdése.

               4.3.Következtetés

               A javasolt határozat jogalapja az EUMSZ 207. cikke (4) bekezdésének első albekezdése, összefüggésben az EUMSZ 218. cikkének (9) bekezdésével.

               2021/0121 (NLE)

               Javaslat

               A TANÁCS HATÁROZATA

               az Európai Unió által a Kereskedelmi Világszervezet Általános Tanácsában a Nyugat-Balkánra vonatkozó autonóm kereskedelmi kedvezményeket lehetővé tevő WTO-felmentés meghosszabbítását illetően az Európai Unió által benyújtandó kérelemmel kapcsolatban képviselendő álláspont meghatározásáról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikke (9) bekezdésével,

               tekintettel az Európai Bizottság javaslatára,

               mivel:

               (1)A Kereskedelmi Világszervezetet létrehozó egyezményt (a továbbiakban: WTO-egyezmény) az Unió a 94/800/EK tanácsi határozattal
                  6
                kötötte meg és 1995. január 1-jén hatályba lépett.

               (2)A WTO-egyezmény II. cikkének (2) bekezdése értelmében az 1., 2. és 3. mellékletekben szereplő megállapodások és kapcsolódó jogi szabályozások (a továbbiakban: Multilaterális Kereskedelmi Megállapodások) az 1994. évi Általános Vám- és Kereskedelmi Egyezménnyel (a továbbiakban: 1994. évi GATT) együtt ezen egyezmény szerves részét alkotják, minden Tagra nézve kötelezőek.

               (3)A WTO-egyezmény IV. cikkének (1) bekezdése értelmében a Miniszteri Konferencia bármely Multilaterális Kereskedelmi Megállapodás hatálya alá tartozó valamennyi ügyben döntést hozhat. A Miniszteri Konferencia az összes Tag képviselőiből áll, és legalább kétévente egyszer ülésezik. A WTO-egyezmény IV. cikkének (2) bekezdése értelmében a Miniszteri Konferencia ülései közötti időszakokban annak funkcióit az Általános Tanács gyakorolja. Az említett egyezmény IX. cikkének (1) bekezdése értelmében a WTO rendszerint konszenzussal hozza meg döntéseit.

               (4)A WTO-egyezmény IX. cikkének (3) bekezdésével összhangban kivételes körülmények között a Miniszteri Konferencia elhatározhatja, hogy felmentést ad egy Tagot a WTO-egyezmény vagy bármely Multilaterális Kereskedelmi Megállapodás szerint terhelő kötelezettség alól.

               (5)Az Unió első alkalommal 2000. december 8-án kapott az 1994. évi GATT I. cikkének (1) bekezdése szerinti kötelezettségei alóli felmentést 2006. december 31-ig
                  7
               , melyet legutóbb 2016. december 7-én hosszabbítottak meg 2021. december 31-ig az ahhoz szükséges mértékben, hogy az Unió autonóm kereskedelmi kedvezményeket alkalmazhasson a Nyugat-Balkánról származó támogatható termékekre.

               (6)2020. december 16-án az Európai Parlament és a Tanács elfogadta az (EU) 2020/2172 rendeletet és újból meghosszabbította 2025. december 31-ig
                  8
                a Nyugat-Balkánra (Albánia, Bosznia-Hercegovina, Koszovó
                  9
               , Montenegró, Észak-Macedónia és Szerbia) vonatkozó autonóm kereskedelmi kedvezmények alkalmazási időszakát.

               (7)A WTO-kötelezettségek alóli felmentés hiányában a Nyugat-Balkánra vonatkozó autonóm kereskedelmi kedvezmények Unió általi, 2025. december 31-ig tartó alkalmazását a WTO összes többi Tagjára nézve is ki kellene terjeszteni.

               (8)A Nyugat-Balkánra vonatkozó autonóm kereskedelmi kedvezményeket lehetővé tevő WTO-felmentés meghosszabbítása iránti kérelem indokolt, tekintettel a régió tartósan nehéz gazdasági helyzetére, valamint arra, hogy a támogatható termékekre vonatkozó, az Unió által ezen országok számára biztosított preferenciális elbánás célja a gazdasági fejlődés előmozdítása az 1994. évi GATT célkitűzéseivel összhangban, nem pedig a WTO más Tagjai kereskedelmének akadályozása. Ezért az 1994. évi GATT I. cikkének (1) bekezdése és XIII. cikke alóli felmentés meghosszabbítását indokoló kivételes körülmények továbbra is fennállnak.

               (9)Helyénvaló meghatározni az Unió által a WTO Általános Tanácsában képviselendő álláspontot, mivel az Unió által a Nyugat-Balkán számára biztosított autonóm kereskedelmi kedvezményekre vonatkozó WTO-felmentés meghosszabbítása kötelező lesz a WTO Tagjaira nézve,

               ELFOGADTA EZT A HATÁROZATOT:

               1. cikk

               Az Unió által a Kereskedelmi Világszervezet (WTO) Általános Tanácsában képviselendő álláspont az Unió által a Nyugat-Balkán számára biztosított autonóm kereskedelmi kedvezményekre vonatkozó jelenlegi WTO-felmentés 2026. december 31-ig történő meghosszabbításának kérelmezése és e kérelem elfogadásának támogatása.

               2. cikk

               Ennek a határozatnak a Bizottság a címzettje.

               Kelt Brüsszelben, -án/-én.

                     a Tanács részéről

                     az elnök

                     (1)

                        Az Európai Parlament és a Tanács (EU) 2020/2172 rendelete (2020. december 16.) az Európai Unió stabilizációs és társulási folyamatában részt vevő vagy ahhoz kapcsolódó országokra és területekre vonatkozóan kivételes kereskedelmi intézkedések bevezetéséről szóló 1215/2009/EK tanácsi rendelet módosításáról (HL L 432., 2020.12.21., 7. o.).

                     (2)
                  *
                        Ez a megnevezés nem érinti a jogállással kapcsolatos álláspontokat, továbbá összhangban van az 1244 (1999) sz. ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével.

                     (3)

                        HL L 240., 2000.9.23., 1. o. A legutóbb az 530/2007/EK rendelettel (HL L 125., 2007.5.15., 1. o.) módosított, a 2009. november 30-i 1215/2009/EK tanácsi rendelet (HL L 328., 2009.12.15., 1. o.) által kodifikált rendelet.

                     (4)

                        WT/L/380.

                     (5)

                        G/C/W/731.

                     (6)

                        A Tanács 94/800/EK határozata (1994. december 22.) a többoldalú tárgyalások uruguayi fordulóján (1986–1994) elért megállapodásoknak a Közösség nevében a hatáskörébe tartozó ügyek tekintetében történő megkötéséről (HL L 336., 1994.12.23., 1. o.).

                     (7)

                        WT/L/380.

                     (8)

                        Az Európai Parlament és a Tanács (EU) 2020/2172 rendelete (2020. december 16.) az Európai Unió stabilizációs és társulási folyamatában részt vevő vagy ahhoz kapcsolódó országokra és területekre vonatkozóan kivételes kereskedelmi intézkedések bevezetéséről szóló 1215/2009/EK tanácsi rendelet módosításáról (HL L 432., 2020.12.21., 7. o.).

                     (9)
                  *
                        Ez a megnevezés nem érinti a jogállással kapcsolatos álláspontokat, továbbá összhangban van az 1244 (1999) sz. ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével.